                                                                                                                PATVIRTINTA
                                                                                                                Jonavos rajono savivaldybės
                                                                                                                administracijos direktoriaus
                                                                                                                2018 m. gruodžio 28  d.
[bookmark: _GoBack]                                                                                                                įsakymu Nr. 13B-1692

STRATEGINIO PLANAVIMO IR INVESTICIJŲ SKYRIAUS
VEDĖJO PAREIGYBĖS APRAŠYMAS


I SKYRIUS
PAREIGYBĖS CHARAKTERISTIKA

1. Strateginio planavimo ir investicijų skyriaus vedėjas yra karjeros valstybės tarnautojas.

II SKYRIUS
PASKIRTIS

2. Strateginio planavimo ir investicijų skyriaus vedėjo pareigybė reikalinga vadovauti skyriui, organizuojant ir koordinuojant  savivaldybės strateginio planavimo ir investicijų sistemą. 

III SKYRIUS
VEIKLOS SRITIS

3. Šias pareigas einantis valstybės tarnautojas vykdo bendrosios veiklos srities – strateginio planavimo ir investicijų administravimo- funkcijas.
IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. turėti aukštąjį universitetinį išsilavinimą socialinių mokslų studijų srities, ekonomikos, politikos, sociologijos, vadybos ir verslo administravimo ar viešojo administravimo krypties.
4.2. būti susipažinusiam su Lietuvos Respublikos teisės aktais, reglamentuojančiais strateginio planavimo procesą, regioninę plėtrą, Europos Sąjungos struktūrinių fondų paramą, valstybės investicijas, kitus finansavimo šaltinius.
4.3. sklandžiai dėstyti mintis raštu ir žodžiu, išmanyti raštvedybos taisykles.
4.4. turėti ne mažesnę kaip 1 metų projektų rengimo, administravimo, įgyvendinimo, darbo su projektais, remiamais Europos Sąjungos struktūrinių fondų lėšomis ar strateginių planų rengimo, atnaujinimo, stebėsenos patirtį.
4.5. mokėti dirbti šiomis kompiuterinėmis programomis MS Word, MS Excel, MS Outlook, Internet Explorer.
4.6. sugebėti savarankiškai planuoti ir organizuoti savo ir skyriaus veiklą, mokėti kaupti sisteminti, apibendrinti informaciją, rengti išvadas bei teikti pasiūlymus.


V SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
5.1. siekiant pritraukti papildomą finansavimą, analizuoja informaciją apie galimybes gauti finansinę paramą iš ES, valstybės investicijų programos ir kitų finansinių šaltinių. Identifikuoja galimus gauti paramą projektus, inicijuoja investicinių projektų, galimybių studijų rengimą. Organizuoja rengimą ir teikimą projektinių pasiūlymų, paraiškų ir kitų dokumentų, reikalingų paramai gauti. Administruoja lėšas, skiriamas iš savivaldybės biudžeto, investicinių projektų, galimybių studijų ir kitų dokumentų, reikalingų paraiškoms teikti, rengimui.
5.2. siekiant optimaliausio savivaldybei projektų įgyvendinimo, inicijuoja Kauno regiono plėtros tarybos sprendimus, kuriais sudaromi ar keičiami regiono projektų sąrašai dėl Jonavos rajono savivaldybės naujų projektų įtraukimo, projektų aprašymų, numatomų projektų veiklų, projektų biudžetų, paraiškų teikimo terminų ar šių duomenų tikslinimo.
5.3. siekiant tinkamo ir teisingo paramos lėšomis remiamų projektų įgyvendinimo, koordinuoja ES lėšomis vykdomus projektus, organizuoja priskirtų projektų administravimo ir valdymo procesą, bendradarbiauja su paramos davėjų institucijomis bei projektų dalyviais.
5.4. siekiant planingos savivaldybės plėtros, organizuoja strateginio planavimo procesą savivaldybėje: rengia savivaldybės strateginius plėtros planus, jų įgyvendinimo programas, veiklos planus, juos atnaujina, stebi jų įgyvendinimą ir vykdo kasmetines peržiūras. Rengia įgyvendinimo programų, veiklos planų, kitų strateginių dokumentų vykdymo ataskaitas. Vykdant šią funkciją bendradarbiauja su savivaldybės skyriais, savivaldybei pavaldžiomis įmonėmis, biudžetinėmis įstaigomis, socialiniais – ekonominiais partneriais.
5.5. siekiant tinkamo savivaldybės atstovavimo regioniniame ir nacionaliniame lygmenyje strateginio planavimo, regioninių projektų srityje, užtikrina pilną informacijos pateikimą regioninius, nacionalinius plėtros planus rengiančioms organizacijoms ar regioninius projektus vykdančioms institucijoms, koordinuoja regioninių projektų eigą.
5.6. konsultuoja savo kompetencijos srityje strateginio planavimo, projektų paraiškų rengimo klausimais savivaldybės skyrius, biudžetines įstaigas, socialinius-ekonominius partnerius.
5.7. organizuoja, koordinuoja ir kontroliuoja skyriaus veiklą, siekiant skyriaus nuostatuose numatytų uždavinių ir funkcijų vykdymo.
5.8. siekiant tinkamai vykdyti skyriaus funkcijas, rengia Tarybos sprendimų, mero potvarkių ir kitų norminių aktų projektus ir juos pristato. Dalyvauja (pagal kompetenciją) rajono savivaldybės tarybos, tarybos komitetų posėdžiuose.
5.9. koordinuoja savivaldybės ryšių su užsieniu palaikymą, ruošia susirašinėjimo dokumentus skyriaus kompetencijos srityje, inicijuoja bendrus projektus su užsienio partneriais, siekiant abipusės partnerystės naudos.
5.10. dalyvauja savivaldybės komisijų, darbo grupių veikloje, kad būtų įgyvendinti šioms darbo grupėms ar komisijoms suformuluoti uždaviniai.
5.11. vykdo kitus savivaldybės administracijos direktoriaus pavedimus pareigybei priskirtoms funkcijoms įgyvendinti, kad būtų pasiekti savivaldybės strateginiai tikslai.

VI SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS
6. Šias pareigas einantis valstybės tarnautojas tiesiogiai pavaldus administracijos direktoriui. 

